Vreme rea în cea mai mare parte a țării: Cod portocaliu de ploi torenţiale.
Meteorologii au emis un Cod Portocaliu de ploi torenţiale. Acesta intră în vigoare sâmbătă, la ora 15.00, şi expiră duminică, la ora 2.00. Este valabil în Moldova, Transilvania, Maramureş, nordul Crişanei şi, local, în Muntenia.
Fenomenele vizate de meteorologi sunt: cantităţi de apă însemnate, grindină, intensificări puternice ale vântului, vijelii."În după-amiaza zilei de sâmbătă (13 iunie) şi în prima parte a nopţii de sâmbătă spre duminică (13/14 iunie), în Moldova, Transilvania, Maramureş, nordul Crişanei local în Muntenia şi zonele de munte vor fi perioade cu averse torenţiale, grindină de dimensiuni medii şi mari, vijelii, intensificări puternice ale vântului (rafale de peste 70…80 km/h) şi frecvente descărcări electrice. În intervale scurte de timp sau prin acumulare, se vor înregistra cantităţi de apă ce vor depăşi 40 l/mp şi pe arii restrânse 50…80 l/mp", anunţă Administraţia Naţională de Meteorologie (ANM).Meteo. ANM anunţă COD GALBEN până sâmbătă. Ploi şi vijelii în toată ţaraConform ANM, în restul ţării, va fi valabil un Cod Galben de instabilitate, ce va expira marţi, la ora 10.00."În intervalul menţionat, în cea mai mare parte a ţării vor fi perioade cu instabilitate atmosferică accentuată, ce se va manifesta prin frecvente descărcări electrice, averse torenţiale, grindină şi vijelii. Cantităţile de apă vor depăşi 25…30 l/mp şi pe arii restrânse 40…60 l/mp", menţionează sursa.În cursul săptămânii viitoare gradul de instabilitate atmosferică se va menţine accentuat în cea mai mare parte a ţării.